b'\n_START_ARTICLE_\nVaasan opiskelija-asuntos\xc3\xa4\xc3\xa4ti\xc3\xb6\n_START_SECTION_\nAsuntopula s\xc3\xa4\xc3\xa4ti\xc3\xb6n perustamisen takana\n_START_PARAGRAPH_\n1960-luvulla korkeakoululaitokset laajentuivat ja t\xc3\xa4m\xc3\xa4n my\xc3\xb6t\xc3\xa4 asuntolakysymykset nousivat osaksi opiskelijatoimintaa. Suomen ylioppilaskuntien liitto selvitti Aravan rahoittamana suomalaista ja kansainv\xc3\xa4list\xc3\xa4 opiskelija-asumista. Selvitys osaltaan johti opiskelijoiden kampusvastaisuuteen, mink\xc3\xa4 my\xc3\xb6t\xc3\xa4 varsinaista kampukselle keskitetty\xc3\xa4 asumista ei Suomen mittakaavassa juurikaan syntynyt._NEWLINE_Vaasan kohdalla asuntoloiden rakentaminen oli alusta asti mukana keskusteluissa, kun Vaasan kauppakorkeakoulun perustaminen ajoittuikin juuri opiskelija-asuntorakentamisen kulta-aikaan. SYL oli omalta osaltaan aktiivinen Vaasan asuntorakentamisen keskusteluissa jo ennen ylioppilaskunnan perustamista. SYL:n keskusteli asista Vaasan kauppakorkeakoulun s\xc3\xa4\xc3\xa4ti\xc3\xb6n puheenjohtajan, Hannu Ulkuniemen kanssa kertomalla muun muassa opiskelijoiden kritiikist\xc3\xa4 kampusalueita kohtaan. Osaltaan t\xc3\xa4m\xc3\xa4 johtikin seuraavaan n\xc3\xa4kemykseen, jonka mukaan opiskelija-asunnot voitaisiin rakentaa eri puolille kaupunkia osaksi erillisin\xc3\xa4 rakennuksina tai asuntotalojen yhteyteen, mik\xc3\xa4 yksinkertaistaisi hallintoa. Kaupunkirakentamista puolsi osakseen se, ett\xc3\xa4 liikunta- ja kulttuuripalvelut olisivat valmiiksi opiskelijoiden k\xc3\xa4yt\xc3\xb6ss\xc3\xa4 eik\xc3\xa4 niit\xc3\xa4 tarvitsisi rakentaa erikseen._NEWLINE_\xc2\xbbVaasan oloissa tarkoituksenmukaisinta olisi "sulauttaa" korkeakoulun ja opiskelija-asuntoloiden rakennukset itse kaupunkiin.\xc2\xbb _NEWLINE_(Hannu Ulkuniemi. )\n_START_SECTION_\nS\xc3\xa4\xc3\xa4ti\xc3\xb6 pystyyn oppilaskuntien yhteisty\xc3\xb6ll\xc3\xa4\n_START_PARAGRAPH_\nVuonna 1969 SYL:n liittokokous p\xc3\xa4\xc3\xa4tti linjavalintana keskitt\xc3\xa4\xc3\xa4 opiskelija-asumisen paikallisille opiskelija-asuntoyhteis\xc3\xb6ille solidaarista asuntopolitiikkaa noudattaen. Vaasassa perustettiin asuntorakentamisen s\xc3\xa4\xc3\xa4ti\xc3\xb6t\xc3\xa4 varten neuvottelukunta oppilaskuntien kesken ja aloite t\xc3\xa4h\xc3\xa4n tuli ylioppilaskunnalta. Oppilaskuntien v\xc3\xa4liseen yhteisty\xc3\xb6h\xc3\xb6n oli kiinnitetty muutoinkin huomiota kauppakorkeakoulun ensimm\xc3\xa4isest\xc3\xa4 toimintavuodesta alkaen, sill\xc3\xa4 j\xc3\xa4senm\xc3\xa4\xc3\xa4r\xc3\xa4t oppilaitoksessa olivat tuolloin viel\xc3\xa4 hyvin pienet.S\xc3\xa4\xc3\xa4ti\xc3\xb6toiminnan alussa suomen- ja ruotsinkieliset teknilliset oppilaitokset, kauppaopiston kiltakunta, ruotsinkielinen terveydenhoito-oppilaitos ja ylioppilaskunta perustiva VOY-nimisen yhteisty\xc3\xb6elimen, jonka teht\xc3\xa4v\xc3\xa4n\xc3\xa4 oli koota j\xc3\xa4rjest\xc3\xb6jen yhteiset intressit.'